Ostružliansky potok

**Ostružliansky potok** je potok v regióne Stredné Pohronie, na území obcí Repište, Vyhne a Bzenica v okrese Žiar nad Hronom v Banskobystrickom kraji. Nachádza sa v geomorfologickom celku Štiavnické vrchy a ústi do vodného toku Vyhniansky potok. Od sútoku zdrojníc po ústie má dĺžku  a je tokom IV. rádu. 
## Sútok zdrojníc
Ostružliansky potok sa začína v  v južnej časti územia obce Repište, v lesnom extraviláne v blízkosti lúky Košin hrb, v okrese Žiar nad Hronom v Banskobystrickom kraji. Severná zdrojnica pramení v lesnom extraviláne v  a má dĺžku . Južná zdrojnica pramení v lesnom extraviláne v  neďaleko samoty Pri novom kríži a má dĺžku .

## Opis toku
Ostružliansky potok tečie od sútoku zdrojníc cez lesný extravilán premiešaný s trvalými trávnymi porastmi územím obce Repište severozápadozápadným smerom, v  priberá pravostranný bezmenný prítok, v  priberá kratší pravostranný bezmenný prítok a zároveň sa skrúca do juhozápadného smeru, v  opúšťa územie Repišťa a vteká na územie obce Vyhne. V  priberá ľavostranný bezmenný prítok pritekajúci z pasienka Ostružka, v  priberá ľavostranný bezmenný prítok, skrúca sa do severozápadného smeru, obteká Pankovskú horu s , v  priberá pravostranný bezmenný prítok, v  priberá pravostranný bezmenný prítok pritekajúci z lesa Janovské, ľavým brehom obteká lúku Na Dubníku, v  priberá ľavostranný bezmenný prítok pritekajúci z lesa Do trnín, ľavým brehom obteká les Starý bán, v  priteká na obecnú hranicu medzi obcami Vyhne a Hliník nad Hronom a tečie po tejto hranici až po  kde vteká na územie Vyhní. V  priteká na obecnú hranicu medzi Vyhňami a obcou Bzenica a tečie po nej obtekajúc pravým brehom Hlinícku horu s , v  vteká na územie Bzenice, v  ústi do Vyhnianskeho potoka ako jeho pravostranný prítok. Vyhniansky potok ďalej ústi do Hrona. 
Ostružliansky potok patrí do okresu Žiar nad Hronom v Banskobystrickom kraji. Pramení a preteká na území obce Repište, tečie územím obce Vyhne a preteká a ústi do Vyhnianskeho potoka na území obce Bzenica. Nachádza sa v geomorfologickom celku Štiavnické vrchy v geomorfologickom podcelku Hodrušská hornatina. Ostružliansky potok má sedem bezmenných prítokov. Vodný tok leží v Chránenej krajinnej oblasti Štiavnické vrchy.

## Pôvod názvu
Názov vodného toku Ostružliansky potok má pôvod v názve pasienka Ostružka na území Vyhní, ktorého nárečová podoba je Ostružľa. Zo slovného základu Ostružľa po rozšírení o formant prídavného mena -iansky a po kombinácii so slovom potok s významom menší prirodzený vodný tok bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Ostružliansky potok ako súčasť veľmi početnej skupiny názvov v slovenskej toponymii, najmä hydronymii. Podľa J. Krška terénny názov Ostružľa má pôvod v apelatíve ostružina vo význame krovitá rastlina, ktorej najznámejším druhom je malina, černica (botanicky Rubus). Názov vodného toku Ostružliansky potok bol štandardizovaný v roku 2008. V množine slovenskej štandardizovanej hydronymie vodných tokov hydronymum Ostružliansky potok je jedinečným hydronymom (február 2026).
## Referencie

 
Kategória:Vodné toky v okrese Žiar nad Hronom
Kategória:Potoky na Slovensku 
Kategória:Vodné toky v Štiavnických vrchoch
Kategória:Repište 
Kategória:Vyhne
Kategória:Bzenica
Kategória:Povodie Hrona